पन्नालाल घोष
पन्नाबाबू शास्त्रीय बांसुरी के जन्मदाता हैं और उन्हें बांसुरी का मसीहा कहना समीचीन होगा। जिन्हें बांसुरी को लोक वाद्य से शास्त्रीय वाद्य यंत्र के रूप में स्थापित करने का श्रेय जाता हैं। उनके अथक प्रयासों का ही परिणाम था कि 1930 में उनका पहला एलपी जारी हुआ। आने वाली सदियां पन्ना बाबू के काम को कभी भूल नहीं सकती हैं। उन्हीं का प्रयास है कि कृष्ण कन्हैया की बांसुरी का आज के फ्यूजन संगीत में भी अहम स्थान है। बांसुरी को शास्त्रीय वाद्य के रूप में लोगों के दिलों में बसाने का काम पन्ना बाबू ने शुरू किया था और पंडित हरिप्रसाद चौरसिया जैसे बांसुरी वादकों ने इस वाद्य यंत्र को विदेशों में लोकप्रिय कर दिया। पन्नालाल जी ने कई फ़िल्मों में भी बांसुरी बजाई थी, जो आज भी अद्वितीय है। जिनमें मुग़ले आज़म, बसंत बहार, बसंत, दुहाई, अंजान और आंदोलन जैसी कई प्रसिद्ध फ़िल्में प्रमुख हैं जिसके संगीत के साथ पंडित पन्नालाल घोष का नाम जुड़ा रहा।[2]
कोट्टायम पुष्पनाथ
पुष्पनाथन पिल्लई, कोट्टायम पुष्पनाथ नाम से चर्चित (मलयालम: കോട്ടയം പുഷ്പനാഥ്), मलयालम भाषा के उपन्यासकार थे। उन्होंने मलयालम साहित्य में जासूसी एवं डरावने कहानियों के क्षेत्र में विशेष योगदान दिया है और 100 से अधिक जासूसी और डरावने उपन्यास लिखे हैं। उनके अनेक उपन्यासों का तमिल, तेलगु और कन्नड़ भाषा में अनुवाद भी हुआ है। उनके कुछ उपन्यासों पर मलयालम फिल्में भी बनी हैं। उन्हें मुख्य रूप से इसलिए भी जाना जाता है क्योंकि उन्होंने ब्रैम स्टोकर के 'ड्रैकुला' का अनुवाद मलयालम भाषा में किया था। अपने जीवन में एक शिक्षक रहे पुष्पनाथ उस समय काफी चर्चा में रहे है जब उन्होंने अपना पहला उपन्यास 'चुवन्ना मनुष्यान' लिखा था।